BEM แจกปันผล 0.12 บ.-จ้าง CK ซ่อมบำรุงรถไฟฟ้าสาย “ม่วง-น้ำเงิน” วงเงิน 1.6 พันล้าน
บอร์ด BEM ไฟเขียวแจกปันผล 0.12 บ. ขึ้น XD วันที่ 8 มี.ค.66 จ่าย 3 พ.ค.66 พร้อมจ้าง CK ซ่อมบำรุงรถไฟฟ้าสาย "ม่วง-น้ำเงิน" วงเงิน 1.6 พันลบ.
บอร์ด BEM ไฟเขียวแจกปันผล 0.12 บ. ขึ้น XD วันที่ 8 มี.ค.66 พร้อมจ้าง CK ซ่อมบำรุงรถไฟฟ้าสาย “ม่วง-น้ำเงิน” วงเงิน 1.6 พันลบ.
22 ก.พ. 2566

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ระบุว่า ที่ประชุมคณะกรรมการบริษัทฯ วันที่ 22 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65  เป็นเงินสดในอัตราหุ้นละ 0.12 บาท กำหนดขึ้นเครื่องหมาย XD วันที่ 8 มี.ค.66 และกำหนดจ่ายเงินปันผลในวันที่ 3 พ.ค.66
นอกจากนั้นบริษัทฯ ได้มีมติอนุมัติให้เสนอต่อที่ประชุมสามัญผู้ถือหุ้นประจำปี 66 ในวันที่ 18 เม.ย.66 เพื่อพิจารณาอนุมัติให้บริษัทเข้าทำรายการที่เกี่ยวโยงกันในการว่าจ้างบริษัท ช.การช่าง จํากัด (มหาชน) หรือ CK ซ่อมบำรุงรักษาโครงสร้างพื้นฐานทางโยธาและไฟฟ้าเครื่องกลโครงการรถไฟฟ้าสายสีม่วงและโครงการรถไฟฟ้าสายสีน้ำเงิน โดยมีค่าตอบแทนรวมทั้งสิ้น 1,630 ล้านบาท (ไม่รวมภาษีมูลค่าเพิ่ม)